Finnországi Szakmai Beszámoló

Iskolám a Leonardo Da Vinci Szakmai program keretében minden évben tanulókat küldhet szakmai gyakorlatra külföldre (pl.: Finnország, Francia ország, Svédország).
Ebben az évben én is a jelöltek közé kerültem. Utazásom  2014.05.13-tól 2014.05.27-ig tartott .
Az utazás előtti időszakban angol nyelvből felkészítés volt, valamint az utazás és az ottlétünk információit,tudnivalóit beszéltük meg.
Találkozásunk a csoport többi tagjával, valamint a kísérő tanárokkal a Ferihegyi 2B Terminál bejáratánál volt. A felszállás elötti teendők után 11:40-kor felszállt a gépünk. Repülésünk rendben zajlott és 15:00-kor landolunk Helsinkibe. 1 órás autózás után Turenkibe érkeztünk Pia segítségével szállásunkat elfoglaltuk, amely az iskola területén volt.  Az iskola területén fólia sátrak, fólia blokkok, üvegházi létesitmények vannak 7400 m2-en.  Második napunk 7 órakor kezdődik, egy félórás iskola ismertető után végig mentünk az iskola területén, hogy  jobban tudjunk tájékozodni. A könnyebb ismerkedést egy névjegykártya segítette, amit a nyakunkban hordtunk. Ezen a napon lombot gereblyéztünk külön csapatokban.  Nap végén szaunáztunk és úsztunk egyet. Az ezt követő napokban az iskola területén dolgoztunk továbbra is (Fáscserjék ültetése, Begónia tüzdelés, paradicsom gondozás) , hogy szakmai tudásunkat minél jobban gyarapitsuk. Szabadidönkben Hameenlinna-ban voltunk várost nézni, mely érdekes és szép volt számomra. Az emberek viselkedése ,életvitele, nyugalma, valamint a város szépsége, tisztasága fogott meg engem.  Városnézés után az iskola közeli erdejében Fruzsival és Márkkal tettünk egy sétát, amely során felfigyeltünk a hódok otthonára. 
Hétvégén Helsinkibe mentünk, ahol a közeli kikötőt, piacot, templomot, és egy üzletközpontot látogattunk meg. Vasárnap délelöttünket egy Nemzeti parkban töltőttük. A park nyugalmat, szépséget, látványt és rendezettséget adott nekem. 
Újabb hetünket gyakorlattal folytattuk az iskola területén. Paprika fajtákat válogattunk szét, hogy jobban átlátható legyen és, hogy  ne történjen fajtakeveredés.  Kedden paradicsomot készitettünk elő eladásra (szedés, osztályozás). A következő napokban is a paradicsomokkal foglalkoztunk, az alsó leveleket szedtük le, hogy a zöld paradicsomok is beérjenek. Péntek délután Jannakallaban mentünk, ahol a régi vár területét néztük meg.  Meina mesélte, hogy itt régen a vikingek harcoltak. Megnéztünk itt még egy templom kápolnát, valamint a templom kertben sírokat láttogattunk meg, ahol a Kiipula tervezői nyugodtak. 
Következő hétvégi programunkon Tamperebe látogattunk, ahol egy toronyba mentünk fel, valamint Afrodite görög és egyiptomi múzeumot  néztünk meg. Hazafele egy autó kiállitáson is megálltunk. Vasárnap Hamelinaban voltunk. A vár meglátogatása során megtudtuk, hogy a történelme a XIV. sz.-ban épült, akkoriban a svédeké volt. A várhoz tartozó börtön várat is meglátogattuk. Lepaba folytattuk szakmai utazásunkat, ahol kertészeti és mezőgazdasági gépeket, eszközöket, szerszámokat tekintettünk meg. 
Az utazás elötti napon növény ismereti kiránduláson vettünk részt a közeli erdőben. A megtekintett növényeket magyarul, latinul, és finnül is leirtuk. Sok érdekes növényt láttunk , de sokat ismertünk is ( pitypang, lucfenyő, feketefenyő, páfrány).  Növényismereti kirándulásunk végén a közeli erdőben lévő piknik helyre mentünk, ahol egy társunk születés napját ünnepeltük meg a többi tanulóval, ez az alkalom volt utazásunk bucsú estje. 
Szerencsésen hazaértünk, repülő utunk biztoságos volt.
 A két hét ideje alatt sok új szakmai ismeretet, segítséget, és tudást kaptunk a sok élmény mellé. 
Ezuton szeretném megköszönni iskolámnak a lehetőséget a kiutazásra, kisérőimnek pedig a lelkiismeretes munkát és segítséget. 

Pilis. 2014. 07.14
Orsós László